b'\n_START_ARTICLE_\nEva\n_START_SECTION_\nSlovenske razli\xc4\x8dice imena\n_START_PARAGRAPH_\nEvi, Evica, Evita, Evelin, Evelina, Evelinda, Evka, Evika, Evelyn, Hava\n_START_SECTION_\nIzvor imena\n_START_PARAGRAPH_\nEva je svetopisemsko ime. Izhaja prek latinskega Eva in gr\xc5\xa1kega \xc3\x89ua iz hebrejskega imena Havvah. To razlagajo kot \xc2\xbbmati \xc5\xbeive\xc4\x8d\xc2\xab\xc2\xa0 in povezujejo z besedami hajjah\xc2\xbb\xc5\xbeiveti\xc2\xab,_NEWLINE_havva\xc2\xbb\xc5\xbeivljenje, telo\xc2\xab\xc2\xa0in haiia \xc2\xbb\xc5\xbeiva, \xc5\xbeivahna\xc2\xab. Hebrejskemu imenu Havvah ustreza arabsko Hawwa, tur\xc5\xa1ko Havva in muslimansko Hava._NEWLINE_Po Genezi v Stari zavezi sta bila Adam in Eva prva \xc4\x8dloveka. Po islamski veri je Hava ime prve \xc5\xbeenske na svetu in ustreza svetopisemskemu imenu Eva._NEWLINE_Eva je bila zaznamovana \xc5\xbee pri krstu. V njeni fari je bilo kakor v mnogih drugih navada, da so se dajala nezakonskim otrokom nenavadna imena iz starega testamenta, da so se otroci tako \xc5\xbee po imenu razlikovali od zakonskih, po\xc5\xa1tenih otrok. Tako je \xc5\xbee samo ime (npr. David, Ezav, Suzana, Eva itd.) oznanjalo svetu, da so pri\xc5\xa1li na svet brez bo\xc5\xbejega in posvetnega dovoljenja, takoreko\xc4\x8d v grehu.\n_START_SECTION_\nOsebni praznik\n_START_PARAGRAPH_\nPo koledarju praznuje Eva god 24. decembra.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 Sloveniji 6.072 nosilk imena Eva. Ime Eva je bilo na ta dan po pogostosti uporabe na 43. mestu. Ostale oblike imena, ki so bile na ta dan \xc5\xa1e v uporabi: Evelina (180), Evica (60) in Evita (60).'